open-index/open-wikipedia-markdown huggingface dataset:
Άνταμ Λάξαλτ

Ο **Άνταμ Πολ Λάξαλτ** (αγγλικά: *Adam Paul Laxalt*, 31 Αυγούστου 1978) είναι Αμερικανός δικηγόρος, πολιτικός και πρώην στρατιωτικός, που υπηρέτησε ως 33ος Γενικός Εισαγγελέας της Νεβάδας, από το 2015 έως το 2019. Είναι μέλος του Ρεπουμπλικανικού Κόμματος.  

Εξελέγη ως Γενικός Εισαγγελέας της Νεβάδας, το 2014, νικώντας τον Δημοκρατικό ανθυποψήφιό του, Ρος Μίλερ, με ποσοστό 46.2% έναντι 45.3%. Το 2018, ήταν ο υποψήφιος των Ρεπουμπλικανών για την θέση του Κυβερνήτη της πολιτείας, και έχασε από τον Δημοκρατικό Στιβ Σίσολακ με ποσοστό 45.3% έναντι 49.4%. Ήταν ο υποψήφιος των Ρεπουμπλικανών για την έδρα της Γερουσίας των Ηνωμένων Πολιτειών στη Νεβάδα για τις εκλογές του 2022, στις οποίες ηττήθηκε οριακά από την Δημοκρατική ανθυποψήφιά του, Γερουσιαστή Κάθριν Κόρτεζ Μάστο.

Ο Λάξαλτ είναι αρνητής του αποτελέσματος των εκλογών του 2020 στη Νεβάδα, και υποστηρίζει ότι το αποτέλεσμα της νίκης του Τζο Μπάιντεν είναι προιόν νοθείας, ευθυγραμμισμένος με τον πρώην πρόεδρο Ντόναλντ Τραμπ. Ήταν μέλος της προσπάθειας για την ανατροπή των εκλογικών αποτελεσμάτων.  

## Βιογραφία
Ο Άνταμ Λάξαλτ, γεννήθηκε τον Αύγουστο του 1978 στο Ρίνο της Νεβάδας. Μεγάλωσε στο Ρίνο της Νεβάδας και στην Αλεξάντρια της Βιρτζίνιας, σε μονογονεϊκή οικογένεια. Γονείς του ήταν οι Πιτ Ντομένιτσι (πρώην γερουσιαστής από το Νέο Μεξικό) - ο οποίος τον αναγνώρισε το 2013 και η Μισέλ Λάξαλτ. Ήταν παιδί εκτός γάμου.

Φοίτησε στο Λύκειο "St. Stephen's & St. Agnes School" στην Αλεξάντρια της Βιρτζίνιας, όπου και αποφοίτησε το 1997. Το ίδιο έτος εγγράφηκε στο Πανεπιστήμιο Τουλέιν στη Νέα Ορλεάνη, προκειμένου να σπουδάσει Πολιτικές Επιστήμες. Το ίδιο έτος πήρε μετεγγραφή και σπούδασε Πολιτικές Επιστήμες και Κυβερνητικές Σπουδές, στο Πανεπιστήμιο Τζορτζτάουν της Ουάσινγκτον, λαμβάνοντας πτυχίο (BA) το 1997. Κατόπιν, συνέχισε τις σπουδές του, και σπούδασε Νομική στο ίδιο πανεπιστήμιο (Τζορτζτάουν) και έλαβε πτυχίο (JD) το 2005. 

Εργάστηκε ως δικηγόρος και ως πολιτικός σύμβουλος στην Ουάσινγκτον έως το 2014.

Ο Λάξαλτ, υπηρέτησε στο Πολεμικό Ναυτικό των Ηνωμένων Πολιτειών, από το 2005 έως το 2010, λαμβάνοντας μέρος στον Πόλεμο του Ιράκ. Αποστρατεύτηκε ως Υποπλοίαρχος το 2010. 

## Παραπομπές


## Εξωτερικοί σύνδεσμοι
* 

Κατηγορία:Γενικοί Εισαγγελείς της Νεβάδας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί
__ΕΥΡΕΤΗΡΙΟ__
Υπουργείο Περιβαλλοντικής Προστασίας της Πολιτείας της Νέας Υόρκης

Το **Υπουργείο Περιβαλλοντικής Προστασίας της Πολιτείας της Νέας Υόρκης** (ανεπίσημα αναφέρεται ως **NYSDEC**, **DEC**,**EnCon**, **'NYSECON**) είναι τμήμα της κυβέρνησης της πολιτείας της Νέας Υόρκης.. Ιδρύθηκε το 1970 αντικαθιστώντας το Τμήμα Διατήρησης της Νέας Υόρκης και διευθύνεται από τον Μπασιλ Σεγκος..

## Ετήσιος προϋπολογισμός και επιχειρησιακές δικαιοδοσίες
Το Υπουργείο Περιβαλλοντικής Προστασίας της Πολιτείας της Νέας Υόρκης είχε ετήσιο προϋπολογισμό 1.430 εκατομμυρίων δολαρίων για το έτος 2017 και έχει 3.000 εργαζόμενους κατά μήκος της πολιτείας της Νέας Υόρκης. Διαχειρίζεται περισσότερα από  προστατευμένης κρατικής γης και άλλα  ιδιόκτητης γης στην οποία διατηρεί δουλειές διατήρησης Οι ενέργειες του τμήματος υπερβαίνουν την διαχείριση της γης και την επιβολή του περιβάλλοντος συμπεριλαμβανομένων τη δημοσίευση ενός περιοδικού και ενός κρατικού άτλαντα πτηνών και την διαχείριση 52 κατασκηνώσεων στα πάρκα Αντιροντακ και Κατσκιλ.

## Παραπομπές

## Εξωτερικοί σύνδεσμοι
* 
* 
* https://govt.westlaw.com/nycrr/Browse/Home/NewYork/NewYorkCodesRulesandRegulations?guid=I51cc02d0ac3d11dd9f72c1eb90efe723&originationContext=documenttoc&transitionType=Default&contextData=(sc.Default) Τμήμα Διατήρησης του Περιβάλλοντος στους κώδικες και κανονισμούς της πολιτείας της Νέας Υόρκης.

Κατηγορία:Νέα Υόρκη (πολιτεία)
Πρωτοελλαδική περίοδος Ι

Η **Πρωτοελλαδική περίοδος Ι**  γνωστή και ως **Πολιτισμός της Εύτρησης** υπάγεται στην Ελλαδική περίοδο  και ορίζεται ως το χρονικό διάστημα μεταξύ της τελικής Νεολιθικής και της πρώιμης Εποχής του Χαλκού, δηλαδή ανάμεσα στο 3200 και 2650 π.Χ., περίπου.
Αναπτύχθηκε στην νότια Ελλάδα, έχοντας ως ανώτατο όριο τον ποταμό Σπερχειό. Αρχαιολογικά εύρηματα της περιόδου έχουν ανακαλυφθεί στην Εύτρηση και τις Λιθαρές Βοιωτίας, στην Περαχώρα Κορινθίας, στη Τίρυνθα της Αργολίδας, και σε λίγες ακόμα περιοχές.

μικρογραφία| Πρωτοελλαδική κεραμική (3η χιλιετία π.Χ.)

## Παρατηρήσεις επί των ευρημάτων
* Υλικά και αρχιτεκτονική: πέτρες, οστά, πήλινα αντικείμενα και σπάνια μέταλλο είναι τα κύρια υλικά που χρησιμοποιούνταν στην καθημερινή ζωή. Ένα ξεχωριστό ύφασμα χρησιμοποιήθηκε για μαγειρικά δοχεία, τα οποία είχαν συνήθως σκούρα επιφάνεια. Ανακαλύφθηκαν αρκετά βάζα για αποθήκευση και μαγείρεμα. Στην περιοχή της Περαχώρας έχουν ανακαλυφθεί ενδείξεις οχύρωσης. Πιστεύεται ότι η συντριπτική πλειοψηφία των σπιτιών ήταν απλά με ένα ή δύο δωμάτια.  

## Σημειώσεις

## Παραπομπές

Κατηγορία:Ελλαδικός πολιτισμός
Οικία των Κεράμων

μικρογραφία| Υπολείμματα σκάλας.
**Οικία των Κεράμων** ονομάστηκε κτίριο της Εποχής του Χαλκού (διώροφα, περίπου 12 x 25&nbsp;ιγ) που βρέθηκε στον αρχαιολογικό χώρο της Λέρνας στη νότια Ελλάδα. . Είναι το πιο σημαντικό από τα λεγόμενα «κτίρια με διαδρόμους», δηλαδή κτίρια που είχαν μια κεντρική θέση στην κοινότητα και προφανώς δημόσια χρήση. 
Ο χώρος ανασκάφηκε από την Αμερικανική Σχολή Κλασικών Σπουδών υπό τη διεύθυνση του Τζον Κάσκι του Πανεπιστημίου του Σινσινάτι . 

## Δομή
Η κατασκευή χρονολογείται στην Πρωτοελλαδική περίοδο ΙΙ (2500–2300).&nbsp;π.Χ.) και έχει ερμηνευτεί ως  κατοικία ενός επίλεκτου μέλους της κοινότητας, ένα πρωτοπαλάτι ή ένα διοικητικό κέντρο. Εναλλακτικά, έχει επίσης θεωρηθεί ως κοινοτική δομή, δηλαδή κοινή ιδιοκτησία των κατοίκων της πόλης.  Η ακριβής λειτουργία παραμένει άγνωστη λόγω έλλειψης ευρημάτων που υποδεικνύουν τις συγκεκριμένες χρήσεις του κτηρίου.  Το σπίτι είχε μια σκάλα που οδηγούσε σε έναν δεύτερο όροφο και προστατευόταν από μια κεραμοσκεπή.  Περιείχε επίσης αποθηκευτικούς χώρους.  Στο σημείο ανακαλύφθηκαν χιλιάδες πλακάκια από τερακότα που έπεσαν από την οροφή.  Αν και τέτοιες στέγες βρέθηκαν επίσης στην πρωτοελλαδική τοποθεσία Ακοβίτικα  και αργότερα στις μυκηναϊκές πόλεις Γλα και Μιδέα , έγιναν κοινές στην ελληνική αρχιτεκτονική μόλις τον 7ο αιώνα π.Χ.  Οι τοίχοι της «Οικίας των Κεράμων» κατασκευάστηκαν με λασπότουβλα σε πέτρινες βάσεις . 

## Καταστροφή
Η ραδιοχρονολόγηση με άνθρακα-14 δείχνει ότι το κτίριο καταστράφηκε τελικά από πυρκαγιά τον 22ο αιώνα π.Χ.  
## Παραπομπές

### Αναφορές

### Πηγές

* 
* 
* 
* 
* 
* 
* 
* 
* 
* 

 
Κατηγορία:Ελλαδικός πολιτισμός
Κατηγορία:Αρχαία Αργολίδα
Κυβερνήτης της Νεβάδας

Ο **Κυβερνήτης της [[Νεβάδα|Νεβάδας]]** (αγγλικά: *Governor of Nevada*) είναι ο αρχηγός της πολιτείας, ο επικεφαλής της πολιτειακής κυβέρνησης και ο ανώτατος εκτελεστικός αξιωματούχος της Αμερικανικής πολιτείας της Νεβάδας. Ο Κυβερνήτης της Νεβάδας, είναι επίσης ο ανώτατος διοικητής των ενόπλων και αστυνομικών δυνάμεων της πολιτείας.

Σημερινός και 31ος Κυβερνήτης της Νεβάδας, είναι ο Ρεπουμπλικανός **[[Τζο Λομπάρντο]]**, από τις 2 Ιανουαρίου 2023. 

## Ρόλος
Ο Κυβερνήτης της Νεβάδας, έχει καθήκον να επιβάλλει τους νόμους της πολιτείας της Νεβάδας (και τους ομοσπονδιακούς νόμους επίσης) μέσω των οργάνων της επιβολής νόμου, να εγκρίνει ή να ασκεί το δικαίωμα της αρνησικυρίας (βέτο) σε νομοσχέδια που εγκρίνονται από το πολιτειακό Νομοθετικό Σώμα της Νεβάδας. Επίσης, έχει αρμοδιότητα να συγκαλεί το νομοθετικό σώμα της πολιτείας ανά πάσα όταν κρίνεται απαραίτητο. Επίσης, ο Κυβερνήτης, έχει το προνόμιο στο να χορηγεί αναστολές φυλάκισης ή χάρη. 

### Προϋποθέσεις για την θέση
Για να θέσει υποψηφιότητα κάποιο ενδιαφερόμενο άτομο για την θέση του *Κυβερνήτη της Νεβάδας*, πρέπει να πληροί τις εξής προυποθέσεις: 

* Να είναι κάτοικος της πολιτείας της Νεβάδας για τουλάχιστον 2 χρόνια. 
* Να είναι εγγεγραμμένος ψηφοφόρος 
* Να έχει συμπληρώσει το 25ο έτος της ηλικίας του

## Πρώην Κυβερνήτες (εν ζωή)

Αρχείο:Robert List (NV) (cropped).jpg|**[[Ρόμπερτ Λιστ]]** (Ρ), (γεν. 1936).  Υπηρέτησε:  1979–1983
Αρχείο:Richard Bryan (NV).png|**[[Ρίτσαρντ Μπράιαν]]** (Δ), (γεν. 1937).  Υπηρέτησε:  1983–1989
Αρχείο:Bob Miller (colorized).jpg|**[[Μπομπ Μίλερ]]** (Δ), (γεν. 1945).  Υπηρέτησε:  1989–1999
Αρχείο:Jimgibbons.jpg|**[[Τζιμ Γκίμπονς]]** (Ρ), (γεν. 1944).  Υπηρέτησε:  2007–2011
Αρχείο:Brian Sandoval 2010 (cropped).jpg|**[[Μπράιαν Σάντοβαλ]]** (Ρ),  (γεν. 1963).  Υπηρέτησε:  2011–2019
Αρχείο:Steve Sisolak (cropped).jpeg|**[[Στιβ Σίσολακ]]** (Δ), (γεν. 1953), Υπηρέτησε: 2019–2023


## Παραπομπές



Κατηγορία:Κυβερνήτες των Ηνωμένων Πολιτειών
Κατηγορία:Νεβάδα
Λουίζα Ζάπα

Η **Λουίζα Ζάπα** (ιταλικά: Luisa Zappa) (γενν. 1952) είναι Ιταλίδα τραγουδίστρια, καλλιτέχνης και στιχουργός.

## Βιογραφία
Σύζυγος του Άντζελο Μπραντουάρντι και ως εκ τούτου γνωστή και ως **Λουίζα Μπραντουάρντι**, σπούδασε αγγλική φιλολογία στο Πανεπιστήμιο του Μιλάνου (οι δυο τους γνωρίστηκαν κατά τη διάρκεια αυτών των πανεπιστημιακών ετών). Ζει κυρίως σε μια εξοχική κατοικία στην περιοχή Βαρέζε, όπου βοήθησε τον Μπραντουάρντι να ανακαλύψει την πολιτιστική κληρονομιά των μεσαιωνικών μαδριγάλων για να ανακαλύψει εκφραστικές έννοιες που στη συνέχεια διαδόθηκαν στο ρεπερτόριό της, συγγραφέας και συν-συγγραφέας των περισσότερων κειμένων (*Η ροή του νερού* και *Πιάσε το πρώτο μήλο*, μεταξύ άλλων) και αφήνοντας να αναδυθούν οι ποιητικές του συνθέσεις, μερικές από τις οποίες μεταφράστηκαν στα γερμανικά από τον Μίχαελ Έντε, στα γαλλικά από τον Ετιέν Ρόντα-Χυλ ή τον Ζωρζ Μουστακί και στα αγγλικά από τον Πίτερ Σίνφιλντ.

Από το πολύ γόνιμο έδαφος της μουσικής, η Λουίζα Ζάπα έχει περιστασιακά κάνει κάποιες εμφανίσεις στον κινηματογράφο και το θέατρο, για παράδειγμα στο *The Enchanted Journey* του Φούριο Μπορντόν (σε σκηνοθεσία Φρανσέσκο Μακεδόνιου) και στο *Lauda di Francesco* . Επίσης, εικονογράφησε μερικά από τα εξώφυλλα των άλμπουμ του συζύγου της. Με τον Μπραντουάρντι απέκτησε δύο κόρες.

## Εξωτερικοί σύνδεσμοι
* Επίσημη ιστοσελίδα της Λουίζα Ζάπα
* Λουίζα Ζάπα στο musicbrainz.org
* Λουίζα Ζάπα στο IMDb

## Παραπομπές


Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ποιήτριες
Κατηγορία:Ιταλίδες τραγουδίστριες
Γεώργιος Γκίζας

Ο **Γεώργιος Γκίζας** (2 Ιανουαρίου 1916 - 5 Νοεμβρίου 2022) ήταν Έλληνας πολεμιστής του Έπους του ’40. Είχε υπηρετήσει ως στρατιώτης στο ιστορικό 2/39 Σύνταγμα Ευζώνων, το οποίο αποτελούσε μέρος της 8ης Μεραρχίας Πεζικού και ήταν μια από τις πρώτες ελληνικές στρατιωτικές μονάδες που πολέμησαν τους Ιταλούς το 1940.

## Βιογραφία
Ο Γκίζας γεννήθηκε στις 2 Ιανουαρίου του 1916 στην Ελευθέριανη της ορεινής Ναυπακτίας. Γονείς του ήταν ο Θωμάς και η Βασιλική Γκίζα, ενώ η σύζυγος του ονομαζόταν Ελένη, με την οποία είχαν αποκτήσει τρία παιδιά.

Το 1936 παρουσιάστηκε για να υπηρετήσει την στρατιωτική του θητεία στο 2/39 Σύνταγμα Ευζώνων. Μετά την βασική του εκπαίδευση μετέβη στα ελληνοβουλγαρικά σύνορα όπου έλαβε μέρος στην κατασκευή των Οχυρών της «Γραμμής Μεταξά», έχοντας την ευθύνη μεταφοράς υλικών ως ημιονηγός. Το 1939 απολύθηκε, ολοκληρώνοντας την θητεία του στις τάξεις του Ελληνικού Στρατού.

Τον Οκτώβριο του 1940 και με την εισβολή των Ιταλών στην ελληνοαλβανική μεθόριο, επιστρατεύτηκε και παρουσιάστηκε μαζί και άλλους συγχωριανούς του στο Κεφαλόβρυσο Αιτωλοακαρνανίας, κοντά στο Αιτωλικό. Μετέβη στο Μέτωπο ως στρατιώτης σε Τάγμα του 2/39 Συντάγματος Ευζώνων, το οποίο ήταν από τα πρώτα τμήματα του Ελληνικού Στρατού που συγκρούστηκε με τις ιταλικές δυνάμεις.

Απεβίωσε στις 5 Νοεμβρίου του 2022, πλήρης ημερών, σε ηλικία 106 ετών και 10 μηνών, ως ο τελευταίος εύζωνας του Μετώπου του ’40.

Είχε τιμηθεί από το Υπουργείο Εθνικής Άμυνας της Ελλάδος με το «Μετάλλιο Εκστρατείας 1940-41» κατά την 28η Οκτωβρίου του 2019 στο χωριό του την Ελευθέριανη, ενώ το 2021 ανήμερα πάλι της εθνικής επετείου του «ΟΧΙ» του απονεμήθηκε τιμητική πλακέτα από τον Δήμο Ναυπακτίας, σε εορταστική εκδήλωση που πραγματοποιήθηκε στην Πλατεία Φαρμάκη της πόλης της Ναυπάκτου. 

## Παραπομπές


Κατηγορία:Έλληνες του Β΄ Παγκοσμίου Πολέμου
Ελ Γκόρα

Το **Ελ Γκόρα** είναι μια τοποθεσία στο βορειοανατολικό Σινά, στην Αίγυπτο, περίπου 16 χιλιόμετρα από τα ισραηλινά σύνορα και 37&nbsp;χλμ νοτιοανατολικά του El Arish . Η περιοχή είναι αραιοκατοικημένη από νομάδες και από αγρότες που περιποιούνται τα μικρά περιβόλια.

Το Ελ Γκόρα είναι η τοποθεσία της πρώην ισραηλινής αεροπορικής βάσης Eitam (που πήρε το όνομά του από τον βιβλικό σταθμό Ίθαμ ), που χτίστηκε κατά τη διάρκεια της ισραηλινής κατοχής του βόρειου Σινά από το 1967 έως το 1979. Αυτήν τη στιγμή βρίσκεται η έδρα της διεθνούς ειρηνευτικής δύναμης Πολυεθνικών Δυνάμεων και Παρατηρητών (MFO), που ονομάζεται MFO North Camp. 

## Παραπομπές


## Εξωτερικοί σύνδεσμοι
* Επίσημος ιστότοπος του MFO

Κατηγορία:Γεωγραφία της Αιγύπτου
Ραρμπ

μικρογραφία| Καλλιέργεια ζαχαρότευτλων σε μεγάλα επίπεδα χωράφια του κάμπου.
Το **Ραρμπ** (μερικές φορές *Γκαρμπ*, στα αραβικά :  "δυτικά") είναι μια ιστορική και γεωγραφική περιοχή στο βόρειο Μαρόκο . Αυτή είναι μια μεγάλη πεδιάδα, μια περιοχή περίπου έξι χιλιάδων τετραγωνικών χιλιομέτρων στο κεντρικό Μαρόκο, στα βορειοανατολικά του Ραμπάτ και βορειοδυτικά του Μεκνές, που συνορεύει με τον Ατλαντικό Ωκεανό και τους λόφους του προ- Ριφ.

## Ιστορία
Ο Ιμπίν Χαντούν - ιστορικός και διπλωμάτης της Βόρειας Αφρικής από τον 14ο και 15ο αιώνα - έχει περιγράψει: 

« [ο χαλίφης των Αλμοχάντ] εγκατέστησε τον Ριάχ στο Χαμπτ και τον Τζοχέμ στην Ταμέσνα, μια απέραντη πεδιάδα που εκτείνεται από το Σαλέ μέχρι το Μαρόκο »

## Παραπομπές


Κατηγορία:Γεωγραφία του Μαρόκου
Παναγιώτης Βλαστός

Ο **Παναγιώτης Βλαστός** (1971) είναι Έλληνας κακοποιός και αφεντικό του οργανωμένου εγκλήματος. Θεωρείται από τους πιο σκληρούς νονούς της νύχτας και έχει γίνει ευρέως γνωστός για την αιματηρή βεντέτα με τους αδερφούς Ναστούλη, η οποία ξεκίνησε στις 29 Οκτωβρίου 1994 όταν ο Βλαστός μαζί με τον μεγάλο του αδερφό Κώστα, σκότωσαν έξω από το νυκτερινό κέντρο «College» στη Λεωφόρο Καβάλας, τον Γεράσιμο Ναστούλη, αδελφό του Κώστα Ναστούλη, ενός εκ των υπαρχηγών του συνδικάτου του εγκλήματος που έδρασε στις αρχές της δεκαετίας του 1990.

Ο Βλαστός έχει εμπλακεί σε πολλές ποινικές υποθέσεις από το 1994, με δεκάδες κατηγορίες σε βάρος του που περιελάμβανουν, μεταξύ άλλων, τη συμμετοχή του στο κύκλωμα των εκβιαστών το 2011 και την ηθική αυτουργία στην απαγωγή του εφοπλιστή Περικλή Παναγόπουλου το 2009, για την οποία καταδικάστηκε σε ισόβια και 23 χρόνια κάθειρξη.

Τον Φεβρουάριο του 2013 ο Βλαστός επιχείρησε να αποδράσει από τις φυλακές Τρικάλων, όπου κρατούνταν, με χρήση ελικόπτερου. Ωστόσο, η προσέγγιση του ελικοπτέρου στις φυλακές έγινε αντιληπτή από τους φρουρούς και ακολούθησε σφοδρή ανταλλαγή πυροβολισμών, με αποτέλεσμα να τραυματιστεί ο Βλαστός και ακόμη ένας συνεργός του που επέβαινε στο ελικόπτερο. Τελικά, το ελικόπτερο εξαναγκάστηκε σε προσγείωση δίπλα από τις φυλακές και οι όλοι επιβαίνοντες συνελήφθησαν. 

## Παραπομπές


Κατηγορία:Έλληνες εγκληματίες
Κατηγορία:Οργανωμένο έγκλημα
Ντέινλο

μικρογραφία|342x342εσ|Αγγλία, 878 μ.Χ., οι δανικές κατακτήσεις (Danelaw) σε κόκκινο, αγγλική κυριαρχία σε καφέ και κίτρινο και τα κελτικά εδάφη σε γκρι.

Με την ονομασία **Nτέινλο ** (   «Δανικό δίκαιο», Δανικά: *Danelagen*) αποκαλείται η επικράτεια της Μεσαιωνικής Αγγλίας, στην οποία οι Σκανδιναβικοί νόμοι των Δανών Βίκινγκ υπερίσχυαν των Αγγλοσαξονικών.  Στην επικράτεια εντάσσονταν περιοχές της βόρειας και ανατολικής Αγγλίας, οι οποίες βρίσκονταν υπό τον έλεγχο Δανών και άλλων βόρειων γερμανικών φυλών, όπως οι Νορβηγοί. Η περιοχή βρέθηκε υπό τον έλεγχο των Σκανδιναβών μετά από τις επιδρομές των Χάλφνταν και Ίβαρ του Ασπόνδυλου στην Ανατολική Αγγλία το 865 έως και την εξώθηση του Έρικ Χάραλντσον από την Νορθουμβρία το 954. Το «Δανικό δίκαιο» διέφερε από το Αγγλοσαξονικό δίκαιο που επικρατούσε στην Αγγλία έπειτα από τον Αγγλοσαξονικό εποικισμό της Βρετανίας του 5ου αιώνα. Η παλαιότερη αναφορά του όρου εντοπίζεται τον 11ο αιώνα με την μορφή *Dena lage*. Τον 11ο αιώνα, το Βασίλειο της Αγγλίας θα αποτελέσει τμήμα της Αυτοκρατορίας της Βόρειας Θάλασσας από το 1013 έως το 1042, όταν ο θρόνος της Αγγλίας, της Νορβηγίας και της Δανίας βρέθηκαν ταυτόχρονα υπό τον έλεγχο του Δανικού στέμματος.

## Εικόνες

Αρχείο:Raven Banner.svg|Η σημαία της δανικής επικράτειας στην Αγγλία.


## Δείτε επίσης

* Επταρχία
* Νορμανδική κατάκτηση της Αγγλίας
* Αυτοκρατορία της Βόρειας Θάλασσας

## Παραπομπές


Κατηγορία:Αγγλοσαξονική Αγγλία
Κατηγορία:Πρώην κράτη των Βρετανικών Νησιών
Κοροπασσός

**Κοροπασσός**  (), γνωστή και ως **Κοροπισσός**  όπως φαίνεται το όνομα στα νομίσματά της, ήταν πόλη της αρχαίας Λυκαονίας, κατοικημένη στους ρωμαϊκούς χρόνους. Ο Στράβων λέει ότι το όριο μεταξύ των Λυκαώνων και των Καππαδόκων είναι η διαδρομή μεταξύ του Κοροπασσού της Λυκαονίας και της Γαρεάθυρας, μιας μικρής πόλης των Καππαδόκων. Η απόσταση μεταξύ αυτών των δύο θέσεων ήταν περίπου 120 *[[Στάδιο (μονάδα μήκους)|στάδια]]*. Στο δεύτερο από αυτά τα δύο αποσπάσματα το όνομα της Καππαδοκικής πόλης γράφεται Garsaura, που είναι και το αληθινό όνομα.  Το μέρος είναι επομένως κοντά στα δυτικά σύνορα της Καππαδοκίας, νότια της αλυκής της Τάττα. Η **Αδοπισσός** στον  Κλαύδιο Πτολεμαίο είναι μάλλον το ίδιο μέρος. 

Η πόλη έγινε επισκοπή στην μετέπειτα ρωμαϊκή επαρχία της Ισαυρίας. Δεν έχει πλέον ποίμνιο η επισκοπή. Με το όνομα *Coropissus*, παραμένει τιτουλάριος επισκοπική έδρα της Ρωμαιοκαθολικής Εκκλησίας. 

Η τοποθεσία της πόλης βρίσκεται κοντά στο Ακχάν της Ασιατικής Τουρκίας.  

## Παραπομπές

Κατηγορία:Ιστορία της Επαρχίας Ακσαράι
Κατηγορία:Ρωμαϊκές πόλεις στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Καθολικές τιμητικές επισκοπές στην Ασία
Κατηγορία:Αρχαίες πόλεις της Λυκαονίας
Κότεννα

**Κότεννα**  () ήταν πόλη της Ρωμαϊκής επαρχίας της Παμφυλίας στη Μικρά Ασία. Αντιστοιχεί στην σύγχρονη πόλη Γκόντενε, κοντά στο Ικόνιο της Τουρκίας.

## Όνομα
Ο Στράβων (Γεωγραφία, 12.7.1) αναφέρει τους Κατεννείς (Αρχαία Ελληνικά: Κατεννεῖς) στην Πισιδία δίπλα στη Σέλγη και στη φυλή των Ομοναδών () ανατολικά και βόρεια του Τρωγίτη (Λίμνη Σούγλα). Έχει βρεθεί μια επιγραφή, που δείχνει ότι οι άνθρωποι αυτοαποκαλούνταν Κοτεννείς, έτσι ώστε το πραγματικό όνομα της πόλης ήταν Κότεννα/Κοτέννα. Ο Ιεροκλής το αναφέρει ως Κότανα στην Παμφυλία. Εμφανίζεται ως Κόταινα σε κάποια *Notitiae episcopatuum*. Έχει ειπωθεί ότι οι Κοτεννείς είναι ίδιοι με τους Ετεννείς (Αρχαία Ελληνικά: Ετεννεῖς), που αναφέρεται από τον Πολύβιο (V, 73) ότι ζούσαν στην Πισιδία πάνω από τη Σίδη, και που έκοψε νομίσματα στους ρωμαϊκούς χρόνους. Το εγγενές όνομα μπορεί να ήταν Ετεννείς, και η φυλή στη συνέχεια χωρίστηκε σε τουλάχιστον δύο συνοικίες, η βόρεια πήρε το όνομα Ετεννείς, ενώ η νότια προτιμούσε Κοτεννείς. 

## Επισκοπή
Η Κότεννα είχε έδρα βοηθού επισκόπου της μητρόπολης Σίδης, πρωτεύουσας και μητροπολιτικής έδρας της Παμφυλίας Πρίμας. Από τους επισκόπους της, ο Ησύχιος πήρε μέρος στην Α' Σύνοδο της Κωνσταντινούπολης το 381, ο Ακάκιος στη Σύνοδο της Εφέσου το 431, ο Ευγένιος στη Σύνοδο της Χαλκηδόνας το 451. Ο Μαυριανός υπέγραψε την κοινή επιστολή, που έστειλαν οι επίσκοποι της επαρχίας Παμφυλίας το 458 στον Βυζαντινό Αυτοκράτορα Λέοντα Α' τον Θράκα σχετικά με τη δολοφονία του Προτέριου της Αλεξάνδρειας. Ο Φλαβιανός ήταν στη σύνοδο, που κάλεσε ο Πατριάρχης Κωνσταντινουπόλεως Μηνάς το 536. Ο Μακάριος συμμετείχε στη Φωτιακή Σύνοδο της Κωνσταντινούπολης (879) .   

Η επισκοπή πλέον δεν έχει ποίμνιο. Η Κότεννα καταγράφεται σήμερα από την Καθολική Εκκλησία ως έδρα τιτουλάριου επισκόπου. Από τη Δεύτερη Σύνοδο του Βατικανού δεν έχουν γίνει νέοι διορισμοί τιτουλάριων επισκόπων σε τέτοιες ανατολικές έδρες, αφήνοντας αυτή την έδρα κενή μετά τον θάνατο του τελευταίου υφιστάμενου επισκόπου το 1986.

Υπήρχε μια άλλη επισκοπική έδρα, που λεγόταν Ετέννα. Μια τρίτη συνοικία ονομαζόταν επίσης Μπαναμπά ή Μαναύα, γιατί το 680 ο Κοσμάς εμφανίζεται ως Επίσκοπος «Κοτέννας και Μαναύας». 

## Παραπομπές


Κατηγορία:Αρχαίες πόλεις της Παμφυλίας
Κατηγορία:Εγκαταλελειμμένοι οικισμοί στην Τουρκία
Κατηγορία:Οικισμοί της Βυζαντινής Αυτοκρατορίας
Κατηγορία:Ρωμαϊκές πόλεις στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Καθολικές τιμητικές επισκοπές στην Ασία
Ίβο Πογκορέλιτς

Ο **Ίβο Πογκορέλιτς** (· γενν. 20 Οκτωβρίου 1958, Βελιγράδι) είναι Κροάτης πιανίστας. Είναι γνωστός για τις ενίοτε ανορθόδοξες ερμηνείες του, κάτι που του προσέφερε μεγάλη φήμη και διθυραμβικές κριτικές. Όντας μουσικός ευρέος ρεπερτορίου, οι ηχογραφήσεις του περιλαμβάνουν έργα διαφόρων συνθετών από τις αρχές του 18ου έως τον 20ό αιώνα.

## Νεαρή ηλικία
Ο Πογκορέλιτς γεννήθηκε στις 20 Οκτωβρίου του 1958 στο Βελιγράδι της πάλαι ποτέ Γιουγκοσλαβίας από Κροάτη πατέρα και Σέρβα μητέρα. Μετά τη διάλυση της Γιουγκοσλαβίας, ο Πογκορέλιτς πολιτογραφήθηκε Κροάτης. Έλαβε τα πρώτα του μαθήματα πιάνου στην ηλικία των επτά και παρέμεινε μαθητής της Μουσικής Σχολής «Βόισλαβ Βούτσκοβιτς» μέχρι τα δώδεκά του, όταν και προσκλήθηκε στη Μόσχα για να συνεχίσει τις σπουδές του στην Κεντρική Μουσική Σχολή με τον Γεβγκένι Τιμάκιν. Αργότερα, αποφοίτησε από το Ωδείο της Μόσχας, όπου βρισκόταν στις τάξεις των Βέρα Γκορνοστάιεβα και Γεβγκένι Μαλίνιν. Το 1976 ξεκίνησε να συνεργάζεται εντατικά με τη Γεωργιανή πιανίστα Αλίζα Κεζεράζντε, η οποία του παρέδωσε την παράδοση της σχολής του Λιστ και του Ζιλότι. Παρέμειναν παντρεμένοι από το 1980 έως και τον θάνατό της, το 1996, από καρκίνο του ήπατος.

## Παραπομπές


## Εξωτερικοί σύνδεσμοι
* 

Κατηγορία:Κροάτες μουσικοί
Βασίλειο του Γκουίνεθ

μικρογραφία|259x259εσ|Ουαλία περί το 1050: το βασίλειο του Γκουίνεθ στο βορειοδυτικό άκρο.
Το **Βασίλειο του Γκουίνεθ** (Αγγλικά: *Kingdom of Gwynedd*, μεσαιωνικά Ουαλικά: *Guynet*) ήταν Ουαλική επικράτεια (5ος αιώνας - 1216) που αναδύθηκε στα πρώην ρωμαϊκά εδάφη της Βρετανίας μετά την έξοδο των Ρωμαίων από το νησί και παράλληλα με την άφιξη των Αγγλοσαξόνων κατά τον 5ο αιώνα μ.Χ. Κατά καιρούς οι ηγεμόνες του Γκουίνεθ διεκδικούσαν προσωρινά τον τίτλο του «βασιλιά των Βρετανών» μέχρι να χάσουν την εξουσία τους από εμφυλίους ή εισβολές. Από τα μέσα του 11ου αιώνα το βασίλειο του Γκουίνεθ αποδυναμώθηκε μετά από συγκρούσεις με τους Αγγλοσάξονες και τους Νορμανδούς, αλλά ο βασιλικός οίκος των Άμπερφραου σταδιακά αποκαταστάθηκε και επιβίωσε και στον επόμενο αιώνα. Έως τις αρχές του 13ου αιώνα ο βασιλιάς Λιουέλιν ο Μέγας κατάφερε να επεκτείνει τα εδάφη του Γκουίνεθ και να θέσει υπό τον έλεγχό του το μεγαλύτερο μέρος της ουαλικής επικράτειας. Σε συγκέντρωση των Ουαλών πριγκήπων το 1216 ο Λιουέλιν ανακήρυξε την ενοποίηση των εδαφών και την ίδρυση του Πριγκιπάτου της Ουαλίας. To 1218 υπέγραψε την Συνθήκη του Ουόρστερ με τον Ερρίκο Γ΄ της Αγγλίας, με την οποία αναγνωρίστηκε επίσημα η επικυριαρχία του στα νέα εδάφη.

## Εικόνες

Αρχείο:CymruLlywelyn.PNG|Ουαλία (1217). Το Γκουίνεθ υπό άμεση εξουσία του Λιουέλιν σε κίτρινο, υποτελείς ηγεμόνες του Λιουέλιν σε γκρι, βασίλειο της Αγγλίας σε πράσινο.
Αρχείο:Arms of Llywelyn.svg|Θυρεός του οίκου των Άμπερφραου και του Λιουέλιν.
Αρχείο:Y Ddraig Goch in Flag of Wales.svg|Ο κόκκινος δράκος, σύμβολο του Γκουίνεθ και της Ουαλίας από τον 7ο αιώνα.


## Δείτε επίσης

* Αρχαίοι Βρετανοί
* Πριγκιπάτο της Ουαλίας

## Παραπομπές


Κατηγορία:Ιστορία της Ουαλίας
Κατηγορία:Πρώην κράτη των Βρετανικών Νησιών
Γκουινεθ
Μεχμέτ Οζ

Ο **Μεχμέτ Τζενγκίζ Οζ** (αγγλικά/τουρκικά: *Mehmet Cengiz Öz*, 11 Ιουνίου 1960) γνωστός ως **Dr. Oz**, είναι Αμερικανός Τουρκικής καταγωγής, τηλεοπτικός παρουσιαστής, συγγραφέας, πολιτικός υποψήφιος και συνταξιούχος καρδιοχειρουργός. Είναι ευρέως γνωστός μέσω της τηλεοπτικής εκπομπής *[[The Dr. Oz Show]]*. Είναι μέλος του Ρεπουμπλικανικού Κόμματος. 

Ήταν ο υποψήφιος των Ρεπουμπλικανών για την έδρα της Γερουσίας των Ηνωμένων Πολιτειών στην Πενσυλβάνια στις εκλογές του 2022. Εαν εκλεγόταν στη Γερουσία, θα ήταν ο πρώτος μουσουλμάνος και ο πρώτος Τουρκικής καταγωγής, γερουσιαστής στην ιστορία. Στις γενικές εκλογές του Νοεμβρίου, ο Οζ ηττήθηκε από τον Δημοκρατικό αντίπαλό του Τζον Φέτερμαν, με ποσοστό 46.5% έναντι 51%.   

## Βιογραφία
Ο Μεχμέτ Οζ, γεννήθηκε τον Ιούνιο του 1960 στο Κλίβελαντ του Οχάιο. Οι γονείς του Μουσταφά Οζ και Σούνα Ατάμπαϊ, είναι Τούρκοι που μετανάστευσαν από την Επαρχία του Ικονίου στις ΗΠΑ. Μεγάλωσε στο Γουίλμινγκτον του Ντέλαγουερ, σε παραδοσιακή μουσουλμανική οικογένεια. Ως παιδί ο Οζ, περνούσε τα καλοκαίρια του στην Τουρκία. Αργότερα, υπηρέτησε στον Τουρκικό Στρατό και διατήρησε διπλή υπηκοότητα (Αμερικανική και Τουρκική). 

Φοίτησε στο Λύκειο "Tower Hill School" στο Γουίλμινγκτον, απ'όπου και αποφοίτησε το 1978. Σπούδασε Βιολογία στο Πανεπιστήμιο Χάρβαρντ και έλαβε πτυχίο (BA) το 1982. Κατόπιν, σπούδασε Ιατρική στο Πανεπιστήμιο της Πενσυλβάνιας, και έλαβε πτυχίο ιατρικής (MD) και μεταπτυχιακό δίπλωμα στη Διοίκηση Επιχειρήσεων (MBA) το 1986. Πραγματοποίησε ειδίκευση στο Μανχάταν πάνω στην καρδιοχειρουργική.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τηλεπαρουσιαστές
Κατηγορία:Αμερικανοί παρουσιαστές
Κατηγορία:Αμερικανοί ιατροί
Κατηγορία:Τούρκοι
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Απόφοιτοι του Πανεπιστημίου Χάρβαρντ
__ΕΥΡΕΤΗΡΙΟ__
Android 13

Το **Android 13** είναι η δέκατη τρίτη σημαντική έκδοση του λειτουργικού συστήματος Android, που αναπτύχθηκε από την Google και κυκλοφόρησε για το κοινό στις 15 Αυγούστου 2022. 

## Ιστορία
Το Android 13 (εσωτερικά με την κωδική ονομασία **Tiramisu**) ανακοινώθηκε σε ένα ιστολόγιο Android που δημοσιεύτηκε στις 10 Φεβρουαρίου 2022 και η πρώτη Developer Preview κυκλοφόρησε αμέσως για τη σειρά Google Pixel (από Pixel 4 σε Pixel 6, μειώνοντας την υποστήριξη για τα Pixel 3 και Pixel 3a). Κυκλοφόρησε περίπου 4 μήνες μετά τη σταθερή έκδοση του Android 12. Ακολούθησε η Developer Preview 2 αργότερα, η οποία κυκλοφόρησε τον Μάρτιο. Η Beta 1 κυκλοφόρησε στις 26 Απριλίου 2022. Η Google κυκλοφόρησε την beta 2 κατά τη διάρκεια του Google I/O στις 11 Μαΐου 2022. Δύο ακόμη εκδόσεις beta είχαν προγραμματιστεί να κυκλοφορήσουν τον Ιούνιο και τον Ιούλιο. Η σταθερότητα της πλατφόρμας επιτεύχθηκε τον Ιούνιο, με την Beta 3. Η τελική κυκλοφορία του Android 13 ξεκίνησε στις 15 Αυγούστου, όταν η ενημέρωση έγινε διαθέσιμη στα τηλέφωνα Pixel και προωθήθηκε στο Android Open Source Project.

## Τεχνικές αλλαγές
Το Android 13 ART συνοδεύεται με έναν νέο συλλέκτη απορριμμάτων (Garbage Collector ή απλά GC) που χρησιμοποιεί την κλήση συστήματος Linux userfaultfd. Μειώνει την πίεση της μνήμης RAM, το μέγεθος του μεταγλωττισμένου κώδικα, το jank και αποτρέπει τον κίνδυνο να απενεργοποιούν εφαρμογές λόγω της χαμηλής μνήμης RAM κατά τη διάρκεια του GC. Άλλες αλλαγές βελτιώνουν επίσης την εκκίνηση των εφαρμογών και του λειτουργικού, μειώνουν τα jank και βελτιώνουν την απόδοση. Λόγω του έργου Android Mainline Project, το Android 12 ART θα ενημερωθεί επίσης.
Κατηγορία:Android (λειτουργικό σύστημα)
Κατηγορία:Λειτουργικά συστήματα
Κατηγορία:Google (λογισμικά)
Κατηγορία:Google
Κατηγορία:Κινητή τηλεφωνία
Ισμαέλ Καλσακάου

O **Ισμαέλ Καλσακάου (Alatoi Ismael Kalsakau)** είναι πολιτικός από τη Βανουάτου που υπηρέτησε ως πρωθυπουργός της Δημοκρατίας του Βανουάτου από τις 4 Νοεμβρίου 2022 έως τις 4 Σεπτεμβρίου 2023.   Είναι επικεφαλής της Ένωσης Μετριοπαθών Κομμάτων στο Βανουάτου. 

## Καριέρα
Το 2005 ο Καλσακάου διορίστηκε νομικός σύμβουλος του MCA Vanuatu, του τμήματος Βανουάτου της Millennium Challenge Corporation. 

Ο Καλσακάου ήταν Γενικός Εισαγγελέας του Βανουάτου, αλλά παραιτήθηκε από τη θέση για να διεκδικήσει μια έδρα στις βουλευτικές εκλογές.   Αφού έχασε, επέστρεψε στη θέση του Γενικού Εισαγγελέα, προκαλώντας ανησυχίες από τη Διεθνή Διαφάνεια.  Μετά τις γενικές εκλογές του 2012  ο Καλσάκαου ισχυρίστηκε ότι τρεις υπουργοί, συμπεριλαμβανομένου του Μοάνα Καρκάσις Καλόζιλ, συμμετείχαν στην εξαγορά ψήφων για να εξασφαλίσουν αρκετές έδρες στην Πορτ Βίλα. 

Το 2014 ο Καλσακάου διορίστηκε εκ νέου Γενικός Εισαγγελέας της κυβέρνησης του Βανουάτου. 

Επιβεβαιώθηκε ως ηγέτης της αντιπολίτευσης τον Φεβρουάριο του 2016. 

Τον Αύγουστο του 2023 προέβη σε ανασχηματισμό της κυβέρνησής του, ενόψει μιας πρότασης μομφής που κατέθεσε εναντίον του η αντιπολίτευση λόγω της συμφωνίας που υπέγρψε με την Αυστραλία για την ασφάλεια. Στις 16 Αυγούστου επέζησε της πρότασης μομφής με διαφορά μιας ψήφου. Αργότερα με απόφαση του Ανωτάτου Δικαστηρίου η μομφή κρίθηκε επιτυχής και στις 4 Σεπτεμβρίου ο Καλσακάου αντικαταστάθηκε στην πρωθυπουργία από τον Σάτο Κίλμαν.

## Πολιτικές θέσεις
Ο Καλσακάου επέκρινε μια κυβερνητική πρόταση για εισαγωγή φόρου εισοδήματος στο Βανουάτου, με αποτέλεσμα ένας κυβερνητικός εκπρόσωπος να τον καλέσει να παραιτηθεί για «παραπλανητικές δηλώσεις». 

Έχει εκφράσει σκεπτικισμό σχετικά με την αυξημένη εμπλοκή της Κίνας στο Βανουάτου, καθώς και την έλλειψη διαφάνειας σχετικά με τα δάνεια από την Κίνα. 

## Οικογένεια
Δύο από τα αδέρφια του Καλσακάου&nbsp;— ο Εφρέμ και ο Τζόσουα&nbsp;— εξελέγησαν επίσης βουλευτές το 2016.  Ο πατέρας του ήταν ο πρώτος  επικεφαλής υπουργός George Kalsakau, ο οποίος συμμετείχε στις διαπραγματεύσεις για την ανεξαρτησία του Βανουάτου από τη Γαλλία και το Ηνωμένο Βασίλειο . 

## Παραπομπές


Καλσακαου Ισμα
Έρικ Σμιτ

Ο **Έρικ Στίβεν Σμιτ** (αγγλικά: *Eric Stephen Schmitt*, 20 Ιουνίου 1975) είναι Αμερικανός δικηγόρος και πολιτικός, που υπηρετεί ως 43ος Γενικός Εισαγγελέας της πολιτείας του Μιζούρι, από τον Ιανουάριο του 2019. Είναι μέλος του Ρεπουμπλικανικού Κόμματος. Είναι ο υποψήφιος των Ρεπουμπλικανών για την έδρα της Γερουσίας των Ηνωμένων Πολιτειών στο Μιζούρι για τις ενδιάμεσες εκλογές του 2022.

Ο Σμιτ υπηρέτησε προηγουμένως ως 46ος πολιτειακός Υπουργός Οικονομικών του Μιζούρι (2017–2019) και ως μέλος της πολιτειακής Γερουσίας του Μιζούρι για την 15η περιφέρεια, από το 2009 έως το 2017. 

Ο Σμιτ είναι αρνητής των αποτελεσμάτων των προεδρικών εκλογών του 2020 και συντάχθηκε με τον πρώην πρόεδρο Ντόναλντ Τραμπ. Ήταν ένας από τους πολιτειακούς γενικούς εισαγγελείς που προσπάθησαν να ανατρέψουν τα αποτελέσματα των εκλογών.

## Βιογραφία
Ο Έρικ Σμιτ, γεννήθηκε τον Ιούνιο του 1975 στο Μπρίτζτον (μια προαστική περιοχή του Σαιντ Λούις) του Μιζούρι, όπου και μεγάλωσε. Φοίτησε στο Λύκειο "De Smet Jesuit High School" (στη κομητεία Σαιντ Λούις), απ'όπου και αποφοίτησε το 1993. Σπούδασε Πολιτικές Επιστήμες στο Πολιτειακό Πανεπιστήμιο Τρούμαν (στο Κέρκσβιλ του Μιζούρι) και έλαβε πτυχίο (BA) το 1997 με διάκριση. Κατόπιν έλαβε υποτροφία και σπούδασε Νομική στο Πανεπιστήμιο Σαιντ Λούις, λαμβάνοντας πτυχίο νομικής (JD) το 2000.

Ο Σμιτ πραγματοποίησε πρακτική άσκηση δικηγορίας το 2000. Ήταν εταίρος στη δικηγορική εταιρεία Lathrop & Gage, LLP στο Κλέιτον του Μιζούρι. Υπηρέτησε ως Δημοτικός Σύμβουλος της προαστιακής πόλης του Γκλέντεϊλ, από το 2005 έως το 2008. 

## Παραπομπές


## Εξωτερικοί σύνδεσμοι
* 

Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Μιζούρι (πολιτεία)
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί δικηγόροι
Κατηγορία:Αμερικανοί πολιτικοί
__ΕΥΡΕΤΗΡΙΟ__
Νέα Ζωή Καρδίτσας

Η **Νέα Ζωή** είναι συνοικισμός των Σοφάδων στη Θεσσαλία και την Περιφερειακή Ενότητα Καρδίτσας ο οποίος βρίσκεται στα νοτιοανατολικά τους, στην περιοχή "Ζευγαρολίβαδο" και αποτελεί οργανωμένο καταυλισμό Ρομά. Στην περιοχή από τον Οκτώμβριο του  2022 υπάρχει η Αθλητική Ένωση Νέα Ζωή Σοφάδων.

Αναφέρεται επίσημα ως ξεχωριστός οικισμός για πρώτη φορά το 2011 να απογράφεται στον Δήμο Σοφάδων και μαζί με τους Σοφάδες καθώς και τον Ταυρωπό αποτελούν την δημοτική κοινότητα Σοφάδων ενώ σύμφωνα με την απογραφή του 2011 απογράφησαν 433 κάτοικοι.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Παλιόρογκα Καρδίτσας

Η **Παλιόρογκα** είναι συνοικισμός στα νοτιοδυτικά της Αργιθέας στον Δήμο Αργιθέας και την Περιφερειακή Ενότητα Καρδίτσας. Απέχει περίπου 14 χιλιόμετρα (οδικά) ανατολικά από το Ανθηρό (έδρα του δήμου) και 61 χιλιόμετρα δυτικά από την Καρδίτσα. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Αργιθέας του Δήμου Αργιθέας. Σύμφωνα με το σχέδιο Καλλικράτης μαζί με το Ανθηρό αποτελούν την κοινότητα Αργιθέας που υπάγεται στη δημοτική ενότητα Αργιθέας και σύμφωνα με την απογραφή του 2011 απογράφησαν 15 κάτοικοι ενώ στην απογραφή του 2001 ήταν 44.

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Λάτμος (πόλη)

Η **Λάτμος** () ήταν πόλη της αρχαίας Καρίας.  Ήταν *[[Πόλις|πόλη]]* (πόλη-κράτος) και μέλος της Δηλιακής Συμμαχίας. 

Ο Στράβων γράφει ότι ήταν γνωστή και ως «Ηράκλεια κάτω από τον Λάτμο» ( ). 

Η τοποθεσία της βρίσκεται κοντά στην Heraclea ad Latmum, στην Ασιατική Τουρκία. 
## Παραπομπές

Κατηγορία:Μέλη της Συμμαχίας της Δήλου
Κατηγορία:Αρχαίες ελληνικές πόλεις-κράτη
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες πόλεις της Καρίας
Ταυρωπός Καρδίτσας

Ο **Ταυρωπός** είναι συνοικισμός των Σοφάδων στη Θεσσαλία και στην Περιφερειακή Ενότητα Καρδίτσας. Βρίσκεται δίπλα και δυτικά τους, με την ΕΟ Καρδίτσας - Βόλου να περνάει αναμεσά τους σε υψόμετρο 115 μέτρα. Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στον Δήμο Σοφάδων και μαζί με τους Σοφάδες καθώς και τη Νέα Ζωή αποτελούν την δημοτική κοινότητα Σοφάδων ενώ σύμφωνα με την απογραφή του 2011 απογράφησαν 67  κάτοικοι. Οι παλιότερες απογραφές πληθυσμού είναι: 

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Γιόχαν Φίλιπ Άμπελιν

Ο **Γιόχαν Φίλιπ Άμπελιν** () ήταν Γερμανός χρονογράφος, η πορεία του οποίου διήρκεσε από τον 16ο έως τον 17ο αιώνα. Γεννήθηκε, κατά πάσα πιθανότητα, στο Στρασβούργο και πέθανε εκεί μεταξύ 1634 και 1637. Έγραψε πολυάριθμες ιστορίες με τα ψευδώνυμα **Abeleus**, **Philipp Arlanibäus**, **Johann Ludwig Gottfried** και **Gotofredus**.

## Δημοσιεύσεις
Εργάστηκε κυρίως ως μεταφραστής για τον εκδοτικό οίκο των Λούκας Γενίσιους, Ματέους Μέριαν και Φρίντριχ Χούλσιους στη Φραγκφούρτη. Ορισμένα από τα έργα του, όπως μια ιστορία της Ινδίας, αποδείχθηκε αργότερα ότι ήταν μεταφράσεις άλλων έργων. Τα δικά του έργα αποτελούνταν κυρίως από συλλογές ιστορικών αρχείων.

### Έργα του
Ο Άμπελιν συνέταξε συλλογές σύγχρονων αρχείων και επιστολών σχετικά με τα γεγονότα των πολέμων του Γουσταύου Αδόλφου της Σουηδίας χωρίς περαιτέρω ιστορικό σχολιασμό:

* *Arma Suecica*, 1631–1634, σε 12 μέρη
* *Inventarium Sueciae*, 1632

Στο ίδιο ύφος, το πιο γνωστό έργο του ήταν το *[[Theatrum Europaeum]]*, μια σειρά χρονογραφημάτων των κυριότερων γεγονότων της παγκόσμιας ιστορίας μέχρι το 1619, που αναθεωρήθηκε, ενημερώθηκε και επανεκδόθηκε αρκετές φορές, συμπεριλαμβανομένης μιας μετάφρασης στα ολλανδικά. Η σύμπτωσή του με τις ανάγκες και τα γούστα της εποχής, το κατέστησε ένα πολύ δημοφιλές έργο. Ο Άμπελιν ήταν υπεύθυνος για τους δύο πρώτους τόμους. Συνεχίστηκε από διάφορους συγγραφείς και έφτασε τους 21 τόμους (1633-1738). Ωστόσο, το βασικό στοιχείο ενδιαφέροντος των τόμων είναι οι χαλκογραφικές εικονογραφήσεις του Ματέους Μέριαν (1593-1650).

### Παράγωγα έργα

* *Historia Antipodum*, 1655, μετάφραση μιας ιστορίας των Δυτικών Ινδιών
* *Archontologia Cosmicum*, μετάφραση και αναθεώρηση του *Monde* του Πέτρου του Άβερθ

## Παραπομπές


Κατηγορία:Γερμανοί ιστορικοί
Κατηγορία:Γερμανοί μεταφραστές
Κατηγορία:Γερμανοί συγγραφείς
Απολινέρ Ζοασίμ Κιελέμ ντε Ταμπελά

Ο **Απολινέρ Ζοασίμ Κιελέμ ντε Ταμπελά** (Apollinaire Joachim Kyélem de Tambèla, γενν. το 1955 στην Ταμπελά της επαρχίας Κουριτένγκα της Μπουρκίνα Φάσο) είναι δικηγόρος και πολιτικός από την Μπουρκίνα Φάσο, μεταβατικός πρωθυπουργός από τον Οκτώβριο του 2022 έως τις 6 Δεκεμβρίου 2024.
.

Εργάζεται ως δικηγόρος στο Εφετείο της Ουαγκαντουγκού.

Δημοφιλής αγωνιστής και προσκείμενος στην αντιπολίτευση, ο Ταμπελά διορίστηκε από τον μεταβατικό πρόεδρο της χώρας στο αξίωμα του πρωθυπουργού στις 21 Οκτωβρίου 2022.

## Παραπομπές


Κατηγορία:Πρωθυπουργοί της Μπουρκίνα Φάσο
Τζορτζ Πάπας

Ο **Τζορτζ Πάπας** (αγγλικά: George Papas), γνωστός και ως **Γιώργος Παπαθανασίου** (γενν. 15 Απριλίου 1998), είναι Ελληνοαμερικανός καλαθοσφαιριστής, ο οποίος αγωνίζεται ως σούτινγκ γκαρντ για το Περιστέρι.

## Κολεγιακή σταδιοδρομία
Ο Πάπας αγωνίστηκε για 5 σεζόν στους Μόνμαουθ Χοκς, όπου είχε μέσο όρο 8,6 πόντους, 1,7 ασίστ, 2,6 ριμπάουντ και 0,9 κλέψιμο ανά αγώνα.

## Επαγγελματική σταδιοδρομία

### Ολυμπιακός
Στις 14 Αυγούστου 2022, ο Πάπας υπέγραψε διετές συμβόλαιο συνεργασίας με τον Ολυμπιακό.

Στις 2 Οκτωβρίου του 2022, πανηγύρισε με τον Ολυμπιακό τον πρώτο τίτλο της επαγγελματικής του καριέρας, ο οποίος ήταν το Super Cup 2022. 

Στις 10 Οκτωβρίου του 2022, πραγματοποίησε το ντεμπούτο του στο Ελληνικό Πρωτάθλημα, στην εκτός έδρας αναμέτρηση του Ολυμπιακού με τον Απόλλωνα Πατρών. Βοήθησε με 6 πόντους, 1 ριμπάουντ και 1 ασίστ σε 10 λεπτά συμμετοχής, στη νίκη της ομάδας του με 61-87.

Αντιστοίχως, στην Ευρωλίγκα ανδρών αγωνίστηκε για πρώτη φορά στις 13 Δεκεμβρίου του 2022. Ο Ολυμπιακός επικράτησε με 94-67 της Φενέρμπαχτσε στο Στάδιο Ειρήνης και Φιλίας, στο πλαίσιο της 13ης αγωνιστικής της κανονικής περιόδου της διοργάνωσης, με τον Πάπας να συνεισφέρει 2 πόντους σε 3 λεπτά συμμετοχής.

Το Φεβρουάριο του 2023, ο Πάπας κατέκτησε ακόμη έναν τίτλο με τον Ολυμπιακό, εκείνον του Κυπέλλου Ελλάδας, στο Final 8 της Κρήτης.

### Προμηθέας Πατρών
Στις 17 Ιανουαρίου 2024, υπέγραψε συμβόλαιο με τον Προμηθέα Πατρών. Με την ομάδα της Πάτρας αγωνίστηκε σε 13 παιχνίδια την αγωνιστική περίοδο 2023-24, μετρώντας 6.8 πόντους και 1.2 ριμπάουντ.

### Περιστέρι
Στις 5 Αυγούστου 2024, ανακοινώθηκε από το Περιστέρι.

## Εθνική ομάδα
Στις 7 Νοεμβρίου 2022, κλήθηκε για πρώτη φορά στην Εθνική Ελλάδας ανδρών, για τα προκριματικά του Παγκοσμίου Κυπέλλου 2023 εναντίον της Λετονίας και του Βελγίου, στις 11 και 14 Νοεμβρίου αντίστοιχα, δίχως να αγωνιστεί. Κλήθηκε ξανά για τους δύο τελευταίους αγώνες των προκριματικών το Φεβρουάριο. Έκανε το ντεμπούτο του εναντίον της Σερβίας στις 24 Φεβρουαρίου 2023, χρησιμοποιώντας το πλήρες επώνυμό του στη φανέλα του (Παπαθανασίου). Τρεις μέρες αργότερα, εναντίον της Λετονίας, σημείωσε τους πρώτους του πόντους, με τρίποντο.

## Παραπομπές


## Εξωτερικοί σύνδεσμοι
* Προφίλ στο proballers.com
* Προφίλ στο Instagram

Κατηγορία:Έλληνες καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Έλληνες ομογενείς καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Α1 Εθνικής Ελλάδας
NASCAR Cup Series

Η **σειρά NASCAR Cup** είναι η κορυφαία σειρά αγώνων του National Association for Stock Car Auto Racing (NASCAR). Η σειρά ξεκίνησε το 1949 ως **Strictly Stock Division** και από το 1950 έως το 1970 ήταν γνωστή ως **Grand National Division.** Το 1971, όταν η σειρά άρχισε να εκμισθώνει τα δικαιώματα ονομασίας της στην RJ Reynolds Tobacco Company, αναφέρθηκε ως **NASCAR Winston Cup Series** (1971–2003). Μια παρόμοια συμφωνία έγινε με την Nextel το 2003 και έγινε η **σειρά NASCAR Nextel Cup** (2004–2007).  Η Sprint απέκτησε την Nextel το 2005 και το 2008 η σειρά μετονομάστηκε σε **NASCAR Sprint Cup Series** (2008–2016). Τον Δεκέμβριο του 2016, ανακοινώθηκε ότι η Monster Energy θα γινόταν ο νέος χορηγός τίτλου και η σειρά μετονομάστηκε σε **Monster Energy NASCAR Cup Series** (2017–2019). Το 2019, η NASCAR απέρριψε την προσφορά της Monster να επεκτείνει την τρέχουσα συμφωνία για τα δικαιώματα ονομασίας πέρα από το τέλος της σεζόν. Στη συνέχεια, η NASCAR ανακοίνωσε τη μετάβασή της σε ένα νέο μοντέλο χορηγίας σε επίπεδο που ξεκινά με τη σεζόν του 2020 παρόμοια με άλλα επαγγελματικά αθλητικά πρωταθλήματα με έδρα τις ΗΠΑ, όπου ήταν απλά γνωστή ως **NASCAR Cup Series**, με τους χορηγούς της σειράς να ονομάζονται Premier Partners. Οι τέσσερις Premier Partners είναι η Busch Beer, η Coca-Cola, η GEICO και η Xfinity . 

Το πρωτάθλημα καθορίζεται από ένα σύστημα πόντων, με τους βαθμούς να απονέμονται ανάλογα με τη θέση τερματισμού και τον αριθμό των αγώνων. Η σεζόν χωρίζεται σε δύο τμήματα. Μετά τους πρώτους 26 αγώνες, 16 οδηγοί, που επιλέχθηκαν κυρίως με βάση τις νίκες κατά τη διάρκεια των πρώτων 26 διαδρομών, διακρίνονται με βάση τον συνολικό αριθμό των νικών τους. Αγωνίζονται στους τελευταίους δέκα αγώνες, όπου η διαφορά στους βαθμούς ελαχιστοποιείται πολύ. Αυτό ονομάζεται πλέι οφ της NASCAR . 

Η σειρά έχει ισχυρές ρίζες στις Νοτιοανατολικές Ηνωμένες Πολιτείες, με περίπου τους μισούς αγώνες της σεζόν από τους 36 αγώνες να διεξάγονται σε αυτήν την περιοχή. Το 2020  το πρόγραμμα περιελάμβανε πίστες από όλες τις Ηνωμένες Πολιτείες. Οι αγώνες κανονικής περιόδου πραγματοποιούνταν προηγουμένως στον Καναδά και  αγώνες επίδειξης πραγματοποιήθηκαν στην Ιαπωνία και την Αυστραλία . Το Daytona 500, ο πιο διάσημος αγώνας, είχε τηλεοπτικό κοινό περίπου 9,17&nbsp;εκατομμύρια θεατές στις ΗΠΑ το 2019. 

Τα αυτοκίνητα της σειράς Cup είναι μοναδικά στους αγώνες αυτοκινήτων. Οι κινητήρες είναι αρκετά ισχυροί για να φτάσουν ταχύτητες πάνω από , αλλά το βάρος τους σε συνδυασμό με ένα σχετικά απλό αεροδυναμικό πακέτο (με βάση το αμάξωμα των αυτοκινήτων που διατίθενται επί του παρόντος για λιανική πώληση στις Ηνωμένες Πολιτείες) κάνουν κακό χειρισμό. Το αμάξωμα και το πλαίσιο των αυτοκινήτων ελέγχονται αυστηρά για να διασφαλίζεται η ισοτιμία και τα ηλεκτρονικά είναι παραδοσιακά σπαρτιατικής φύσης.

## Παραπομπές


Κατηγορία:NASCAR
The Last of Us (τηλεοπτική σειρά)

Το ***The Last of Us*** είναι μια αμερικανική δραματική μετά-αποκαλυπτική τηλεοπτική σειρά του HBO. Η σειρά είναι βασισμένη στο ομώνυμο βιντεοπαιχνίδι του 2013, της Naughty Dog, με τους Πέδρο Πασκάλ και Μπέλα Ράμσι να αναλαμβάνουν τους πρωταγωνιστικούς ρόλους, υποδύοντας τους ήρωες του παιχνιδιού Joel και Ellie, αντιστοίχως, σε μία μετά-αποκαλυπτική Αμερική. Επίσης, στη σειρά συμμετέχουν και οι Γκάμπριελ Λούνα, Μερλ Ντάντριτζ και Άννα Τορβ. 

Λέγεται ότι είναι η μεγαλύτερη τηλεοπτική παραγωγή που έγινε στον Καναδά, με τα γυρίσματα να έγιναν στην Αλμπέρτα, μεταξύ Ιούλιο 2021 και Ιούνιο 2022. Πρόκειται για την πρώτη σειρά του HBO, που βασίζεται σε βιντεοπαιχνίδι. Στην παραγωγή συμμετέχουν και οι Sony Pictures Television, PlayStation Productions, Word Games, The Mighty Mint και Naughty Dog. Ο πρώτος κύκλος θα αποτελείται από 9 επεισόδια, τα οποία γράφτηκαν από τους Κρεγκ Μάζιν και Νιλ Ντράκμαν, με τον τελευταίο να σκηνοθέτησε και να έγραψε και το βιντεοπαιχνίδι. Της μουσική της σειράς ανέλαβε ο Γκουστάβο Σανταολάγια, ο οποίος κι αυτός έγραψε τη μουσική στα βιντεοπαιχνίδια. 

Η σειρά ξεκίνησε στις 15 Ιανουαρίου 2023. Έλαβε αναγνώριση από τους κριτικούς, οι οποίοι επαίνεσαν τις ερμηνείες, το σενάριο, τον σχεδιασμό παραγωγής, και την μουσική, με πολλούς να το θεωρούν την καλύτερη προσαρμογή βιντεοπαιχνιδιού όλων των εποχών. Στο HBO Max, η πρεμιέρα της σειράς παρακολουθήθηκε από 4.7 εκατομμύρια θεατές την πρώτη μέρα, η δεύτερη μεγαλύτερη για την HBO από το 2010, και σχεδόν 40 εκατομμύρια μέσα σε δύο μήνες. Μέχρι τον Μάρτιο, τα πρώτα έξι επεισόδια είχαν μέσο όρο πάνω από 30 εκατομμύρια θεατές. Τον Ιανουάριο του 2023, η σειρά ανανεώθηκε για δεύτερη σεζόν.

## Παραπομπές

## Εξωτερικοί σύνδεσμοι
* 
* 

Κατηγορία:The Last of Us
Κατηγορία:Αμερικανικές δραματικές τηλεοπτικές σειρές
Κατηγορία:PlayStation Productions
Άνα ντε Άρμας

Η **Άνα ντε Άρμας** (Ana Celia de Armas Caso , 30 Απριλίου 1988) είναι Ισπανοκουβανή ηθοποιός.

Ξεκίνησε την καριέρα της στην Κούβα και είχε πρωταγωνιστικό ρόλο στο ρομαντικό δράμα *Una rosa de Francia* (2006). Σε ηλικία 18 ετών μετακόμισε στη Μαδρίτη της Ισπανίας και πρωταγωνίστησε στο δημοφιλές εφηβικό δράμα *[[Η Μαύρη Λίμνη (σειρά)|El internado]]* για έξι σεζόν από το 2007 έως το 2010.

Αφού μετακόμισε στο Λος Άντζελες, η Ντε Άρμας έπαιξε αγγλόφωνους ρόλους στο ψυχολογικό θρίλερ *Knock Knock* (2015) και στην κωμωδία *War Dogs* (2016) και είχε έναν δεύτερο ρόλο στην αθλητική βιογραφική ταινία *Hands of Stone* (2016). Αναδείχθηκε στο προσκήνιο με τον ρόλο της ως ολογραφική προβολή AI στην ταινία επιστημονικής φαντασίας *Blade Runner 2049* (2017). Για την ερμηνεία της ως νοσοκόμα Marta Cabrera στην ταινία μυστηρίου *[[Στα Μαχαίρια|Knives Out]]* (2019), ήταν υποψήφια για το Βραβείο Χρυσής Σφαίρας Καλύτερης Γυναικείας Ερμηνείας σε κωμωδία ή μιούζικαλ και κέρδισε το βραβείο Saturn για τον καλύτερο δεύτερο γυναικείο ρόλο . Στη συνέχεια έπαιξε το κορίτσι του Μποντ, την Παλόμα, στην ταινία του Τζέιμς Μποντ *[[No Time to Die]]* (2021) και απέσπασε επαίνους για την ερμηνεία της Μέριλιν Μονρόε στην ταινία *Blonde* (2022).

## Παραπομπές


## Εξωτερικοί σύνδεσμοι
* 

Κατηγορία:Ισπανίδες ηθοποιοί τηλεόρασης
Κατηγορία:Κουβανοί ηθοποιοί
Βάση δεδομένων βασισμένη σε Blockchain

Η **βάση δεδομένων που βασίζεται σε blockchain** είναι ένας συνδυασμός παραδοσιακής βάσης δεδομένων και κατανεμημένης βάσης δεδομένων όπου τα δεδομένα καταγράφονται με συνναλαγές (transactions) μέσω της *διεπαφής βάσεων δεδομένων*  (Compute Interface) που υποστηρίζεται από πολλαπλά επίπεδα αλυσίδων μπλοκ. Η ίδια η βάση δεδομένων μοιράζεται με τη μορφή ενός κρυπτογραφημένου /αμετάβλητου καθολικού που κάνει τις πληροφορίες ανοιχτές για όλους.

## Έννοια
Στην πραγματικότητα, το blockchain δεν έχει δυνατότητες αναζήτησης όπως μία παραδοσιακή βάση δεδομένων και με τον διπλασιασμό των κόμβων, η κίνηση του δικτύου τετραπλασιάζεται χωρίς βελτίωση στη διεκπεραίωση, την καθυστέρηση ή τη χωρητικότητα.  Για να ξεπεραστούν αυτές οι ελλείψεις, η χρήση μιας παραδοσιακής βάσης δεδομένων και η προσθήκη σε  λειτουργιών blockchain σε αυτήν ακούγεται πιο εφικτή.  Έτσι δημιουργήθηκε η έννοια της βάσης δεδομένων που βασίζεται σε blockchain, η οποία αποτελείται από σύννεφα πολλαπλών μελών που κινούνται σε δύο κύρια επίπεδα. η πρώτη είναι η *διεπαφή βάσης δεδομένων* και η δεύτερη είναι η *"αγκύρωση" (anchoring) αλυσίδας μπλοκ*. Η ιδέα πίσω από την βάση δεδομένων που βασίζεται σε blockchain είναι να συμπληρώσει τη λειτουργικότητα και τα χαρακτηριστικά των βάσεων δεδομένων SQL και NoSQL με ιδιότητες blockchain όπως η μη-μεταβλητότητα των δεδομένων, η διασφάλιση ακεραιότητας, αποκεντρωμένος έλεγχος, η βυζαντινή ανοχή σφαλμάτων και ιχνηλασιμότητα συναλλαγών. 

## Λίστα βάσεων δεδομένων που βασίζονται σε Blockchain
Αυτή η λίστα αποτελείται από τις βάσεις δεδομένων που αναπτύσσονται μέσω ενός παραδοσιακού μοντέλου βάσης δεδομένων σε ένα πλαίσιο blockchain.

## Παραπομπές


Κατηγορία:Αναδυόμενες τεχνολογίες
Μηχανική μάθηση στην φυσική

Η εφαρμογή κλασικών μεθόδων μηχανικής μάθησης στη μελέτη κβαντικών συστημάτων είναι το επίκεντρο μιας αναδυόμενης περιοχής της έρευνας της φυσικής. Ένα βασικό παράδειγμα αυτού είναι η τομογραφία κβαντικής κατάστασης, όπου μια κβαντική κατάσταση μαθαίνεται από τη μέτρηση.  Άλλα παραδείγματα περιλαμβάνουν εκμάθηση Hamiltonians,   εκμάθηση μεταπτώσεων κβαντικής φάσης,   και την αυτόματη δημιουργία νέων κβαντικών πειραμάτων.     Η κλασική μηχανική μάθηση είναι αποτελεσματική στην επεξεργασία μεγάλου όγκου πειραματικών ή υπολογισμένων δεδομένων για να χαρακτηρίσει ένα άγνωστο κβαντικό σύστημα, καθιστώντας την εφαρμογή του χρήσιμη σε περιβάλλοντα όπως η θεωρία κβαντικών πληροφοριών, η ανάπτυξη κβαντικών τεχνολογιών και ο σχεδιασμός υπολογιστικών υλικών. Σε αυτό το πλαίσιο, μπορεί να χρησιμοποιηθεί για παράδειγμα ως εργαλείο παρεμβολής προ-υπολογισμένων διατομικών δυναμικών  ή απευθείας επίλυσης της εξίσωσης Schrödinger με μια μεταβλητή μέθοδο . 

## Παραπομπές


Κατηγορία:Αναδυόμενες τεχνολογίες
Κατηγορία:Θεωρητική πληροφορική
Κατηγορία:Μηχανική μάθηση